Harilik sinikiil
Harilik sinikiil (Orthetrum cancellatum) on vesikiillaste (Libellulidae) sugukonda sinikiili (Orthetrum) perekonda kuuluv kiililine. Harilikku sinikiili leidub enamikus Euroopa piirkondades peale Skandinaavia põhjaosa. Liigi levila ulatub Põhja-Aafrikast ja Pürenee poolsaarest Lõuna-Skandinaaviani ning ida pool Kashmiri ja Mongooliani. Täiskasvanud isane on sinise tagakehaga, millel on must tipp. Tema tiivad on värvitud. Täiskasvanud emase tagakeha on kollakas ja sellel on kaks musta triipu. Noored isendid sarnanevad välimuselt emastega. Harilik sinikiil eelistab enamasti elada seisuveekogudel ja nende lähedal. Hariliku sinikiili peamine lennuperiood on juunist juulini.